
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1108 (1) 

Κήρυξη αναδασωτέας έκτασης 80 στρεμ. στη θέση Ρέθι κοιν. Σκεπα¬ 
στού Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάξεις του Ν. 3200/55. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και δα¬ 
σικών εν γένει εκτάσεων της χώρας» και συγκεκριμένα: 

. α) Του άρθρου 41 παρ. 1, β) του άρθρου 38 παρ. 2β και 3α. 

4. Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80. 

5. Την πρόταση του Δ/νσης Δασών Πρέβεζας, για κήρυξη ως αναδα¬ 
σωτέας της αναφερόμενης στο θέμα εκτάσεως, αποφασίζουμε: 

Κηρύσσουμε αναδασωτέα με σκοπό την ανάπτυξη της δασικής βλά¬ 
στησης την προστασία και εξωραϊσμό του τοπίου, την Κοινοτική έκταση 
των ογδόντα (80) στρεμμάτων που βρίσκεται στη θέση «Ρέθι» περιφέ¬ 
ρειας Κοινότητας Σκεπαστού του Νομού Πρέβεζας και προσδιορίζεται 
από τα στοιχεία Α-Β-Γ-Δ-Ε-Ζ-Α όπως φαίνονται στο συνημένο 
διάγραμμα,· το οποίο αποτελεί αναπόσπαστο μέρος της απόφαση αυτής 
και έχει όρια: 

Ανατολικά: Με Κοινοτική έκταση Σκεπαστού. 

Δυτικά: Με δρόμο και Κοινοτική έκταση. 

Βόρεια: Με Κοινοτική έκταση Σκεπαστού. 

Νότια: Με Κοινοτική έκταση Σκεπαστού. 

Η απόφαση αυτή να δημοσιευθεί στην Εφημερίδα της Κυβερνησεως. 

Πρέβεζα, 21 Μαΐου 1991 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 

Αριθ. 1107 . ( 2 ) 

Κήρυξη αναδασωτέας έκτασης 1081 τ.μ. στη θέση Σέση - Στάθη κοιν. 

Αγιας Ν. Πρέβεζας. 

Ο ΝΟΜΑΡΧΗΣ ΠΡΕΒΕΖΑΣ 
Έχοντας υπόψη: 

1. Τις διατάζεις του Ν. 3200/55. 

2. Το άρθρο 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των δασών και δα¬ 
σικών εν γένει εκτάσεων της χώρας» και συγκεκριμένα: 

α) Του άρθρου 41 παρ. 1, β) του άρθρου 38. 

4 Τις διαταγές του Υπουργείου Γεωργίας: α) 160417/1180/ 
8.7.80, β) 182447/3049/24.9.80. 

5. Την αριθ. 825/9.5.1991 πρόταση του Δ/ναης Δασών Πρέβεζας, 
για κήρυξη ως αναδασωτέας της αναφερόμενης στο θέμα εκτάσεως, 
αποφασίζουμε: 


Κηρύσσουμε αναδασωτέα με σκοπό την αποκατάσταση της δασικής 
βλάστησης που καταστράφηκε από παράνομη αποψιλωτική υλοτομία, 
την Κοινοτική έκταση των χιλίων ογδόντα ενός τετραγωνικών μέτρων 
που βρίσκεται στη θέση «Σέση - Στάθη» περιφέρειας Κοινότητας Αγιάς 
του Νομού Πρέβεζας και προσδιορίζεται από τα στοιχεία Α - Β - Γ - Α 
όπως φαίνονται στο συνημένο διάγραμμα, το οποίο αποτελεί αναπόσπα¬ 
στο μέρος της απόφαση αυτής και έχει όρια: 

Ανατολικά: Με Κοινοτικό δρόμο. 

Δυτικά: Με ελαιόκτημα. 

Βόρεια: Με Κοινοτικό δρόμο. 

Νότια: Με Αναδασωτέα έκταση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πρέβεζα, 21 Μαΐου 1991 
Ο Νομάρχης 

ΔΗΜΟΣΘΕΝΗΣ ΤΣΙΑΜΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΤΤ 1477 ( 3 ) 

Κήρυξη αναγκαστικής απαλλοτρίωσης εκτάσεων συνολικού εμβαδού 
18.299 Μ 2 για την βελτίωση της επαρχ. οδού Άρτας - Ροδαυγής - 
Γεφ. Πλάκας. < 1 1 

Η ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τα κτηματολογικά διαγράμματα και τους κτηματολογικούς πίνακες 
του Α' τμήματος από Χ.Θ. 0+000 μέχρι Χ.Θ. 1+664,40 της μελέτης της 
επαρχ. οδού Αρτας - Ροδαυγής - Γεφ. Πλάκας που συντάχθηκαν από το 
Τεχνικό Γραφείο Μελετών Χρ. Νταλλα και ελέγχθηκαν, θεωρήθηκαν και 
εγκρίθηκαν από την Δ.Τ.Ϊ.Ν. Άρτας με την αριθμ. ΤΤ 4152/29.11.85 
απόφαση καθώς και την αριθμ. ΤΤ 1904/24.6.86 απόφαση έγκρισης - 
διόθρωσης του κτηματολογικοϋ διαγράμματος και του κτηματολογικού πί¬ 
νακα. 

2. Την αριθμ. ΤΤ 1298/8.5.91 απόφαση με την οποία εγκρίθηκε ο από 
3.5.91 κτηματολογικός πίνακας, από Χ.Θ. 0+069,40 μέχρι· 1+282,53 
όπως αυτός συντάχθηκε, ελέγχθηκε και θεωρήθηκε από την Δ.Τ.Ϊ.Ν. Άρ¬ 
τας. 

3. Τις διατάξεις του Ν.Δ/τος 797/71 «περί αναγκαστικών απαλλοτριώ¬ 
σεων». 

4. Το άρθρο 95 (αναγκαστικές απαλλοτριώσεις) του Ν. 1892/90 (ΦΕΚ 
101Α/31.7.90) για τον εκσυγχρονισμό της δημόσιας διοίκησης και την 
ανάπτυξη και άλλες διατάξεις. 

5. Τις διατάξεις του άρθρου 1 παρ. 4 του Ν. 653/77 «περί υποχρεώ¬ 
σεων των παρόδιων ιδιοκτητών για την διάνοιξη Εθνικών οδών κ.λπ.». 

6. Τις διατάξεις του άρθρου 23 του από 25.11.1929 Δ/τος «περί κωδι- 
κοποιήσεως των περί κατασκευής και συντηρήσεως οδών κειμένων διατά¬ 
ξεων». 

7. Την αριθμ. ΤΤ 2685/6.8.90 απόφαση Νομάρχη Άρτας περί κηρύ- 
ξεως αναγκαστικής απαλλοτρίωσης μέρους του Α’ τμήματος της παρα¬ 
πάνω οδού από Χ.Θ. 1+282,53 μέχρι Χ.Θ. 1+664,40, αποφασί¬ 
ζουμε: 

1) Κηρύσσουμε λόγω δημόσιας ωφέλειας και ειδικότερα για την βελτί¬ 
ωση του Α’ τμήματος από Χ.Θ. 0+069,40 μέχρι 1+282,53 (από κόμβο 
Γέφυρας Αράχθου μέχρι ιδιοκτησίας φερομένου ιδιοκτήτη Κων/νου Ζαγο- 
λίκη) της Επαρχ. οδού Αρτας - Ροδαυγής Γεφ. Πλάκας, την αναγκαστική 
απαλλοτρίωση συνολικής έκτασης 18.299 Μ 2 όπως αυτή φαίνεται στο κτη- 
ματολογικό. διάγραμμα που συντάχθηκε από το Τεχνικό Γραφείο Χρ. 
Ντάλλα, ελέγχθηκε και θεωρήθηκε από την Δ.Τ.Ϊ.Ν. Άρτας και περιλαμ¬ 
βάνεται στον κτηματολογικό πίνακα που συντάχθηκε, ελέγχθηκε και θεω¬ 
ρήθηκε από την Δ.Τ.Ϊ.Ν. Αρτας, τα οποία συνοδεύουν την παρούσα απαλ¬ 
λοτρίωση. 

2) Η παραπάνω απαλλοτρίωση κηρύσσεται υπέρ και με δαπάνη του Δη¬ 
μοσίου σε βάρος των πιστώσεων του Νομαρχιακού Ταμείου Άρτας. 

3) Στην έκταση που απαλλοτριώνεται προβάλλουν δικαιώματα οι Τσα- 

καλώτος Δημήτριος, Ζέρβας Κων/νος, Τσώλας Νικόλαος, Πολίτης Κων/ 
νος, Αθανασάκη Καλυψώ, Κοτσαρίνη Παρασκευή κ.λπ. όπως αναγράφο¬ 
νται στην στήλη 2 των κτηματολογικών πινάκων που συνοδεύουν την πα¬ 
ρούσα απαλλοτριωτική πράξη. * 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 22 Μαΐου 1991 
Η Νομάρχης 

Α. ΓΙΑΠΡΟΤ - ΑΛΕΞΑΝΔΡΟΪ 

9 

-♦-- 

Αριθ. Τ.Τ, 1468 ( 4) 

Αυτοδίκαιη ανάκληση αναγκαστικής απαλλοτρίωσης τμήματος Κόμβος 
Αράχθου - Κιάφα Επαρχ. οδού Άρτας - Ροδαυγής. 

Η ΝΟΜΑΡΧΗΣ ΑΡΤΑΣ 

Έχοντας υπόψη: 

1) Την αριθμ. Τ.Τ. 1906/24.6.1986 (ΦΕΚ 589/4.7.1986 τεύχος Δ’) 
απόφασή μας με την οποία έγινε κήρυξη αναγκαστικής* απαλλοτρίωσης για 
τη βελτίωση της Επαρχιακής οδού Άρτας - Ροδαυγής - Γέφ. Πλάκας και 
ειδικότερα στο Α' τμήμα από χ.θ. 0+000 μέχρι 1+282,53 (από κόμβο γέ¬ 
φυρας Αράχθου μέχρι ιδιοκτησίας φερομένου ιδιοκτήτη Κων/νου Ζαγο- 
λίκη) έκτασης 19.344 μ 2 . 

2) Τις διατάξεις του αριθμ. 139/71 Β. Δ/τος περί αρμοδιότητας των 
Νομαρχών προς κήρυξη αναγκαστικής απαλλοτρίωσης. 


3) Τις διατάξεις του Ν. Δ/τος 797/71 «περί (αναγκαστικών απαλλοτρι¬ 
ώσεων» και ειδικότερα το άρθρο 11 παρ. 4 αυτού. ' 

4) Την αριθμ. 198/88 απόφαση του Μονομελούς Πρωτοδικείου Άρτας 
που κρίθηκε, αποφασίσθηκε και δημοσιεύθηκε στο ακροατήριό του την 31 
Μαρτίου 1988 και με την οποία καθορίστηκαν ο προσωρινές τιμές μονάδος 
αποζημίωσης των απαλλοτριωμένων ακινήτων του παραπάνω τμήμα- 

ΤΟζ. 

5) Το γεγονός οτι η αριθμ. 2594/25.9.89 ειδοποίηση παρακατάθεσης 
αποζημίωσης δημοσιεύθηκε στην εφημερίδα της Κυβερνήσεως (τεύχος Δ' 
αριθμ. 610 στις 3 Οκτωβρίου 1989, δηλαδή αφού παρήλθε δεκαοχτάμηνο 
από την δημοσίευση της παραπάνω απόφασης του Μονομελούς Πρωτοδι¬ 
κείου Άρτας, αποφασίζουμε: 

Βεβαιούμε την επελθούσα αυτοδίκαιη ανάκληση της αναγκαστικής 
απαλλοτρίωσης στο Α' τμήμα από χ.θ. 0+000 μέχρι 1+282,53 (από 
κόμβο γέφυρας Αράχθου μέχρι ιδιοκτησίας φερομένου ιδιοκτήτη Κων/νου 
Ζαγολίκη) για την βελτίωση της Επαρχ. οδού Άρτας - Ροδαυγής - Γέφ. 
Πλάκας, συνολικής εκτάσεως 19.344 μ 2 η οποία είνε κηρυχθεί με την 
αριθμ. Τ.Τ. 1906/24.6.1986 (ΦΕΚ 589/4.7.1986 τεύχος Δ’) απόφασή 
μας. . 

Η απόφαση αυτή να δημοσιευθεί στην Εφημερίδα της Κυβερνήσεως. 

Άρτα, 22 Μαΐου 1991 
Η Νομάρχης 

Α. ΓΙΑΠΡΟΤ - ΑΛΕΞΑΝΔΡΟΪ 


Αριθ. Τ.Τ. 1479 


(5) 


Εφαρμογή του άρθρου 1 Ν. 653/77 «περί υποχρεώσεως των παρόδιων 
ιδιοκτητών για διάνοιξη Εθνικών οδών» στο Ν. Άρτας. 

Η ΝΟΜΑΡΧΗΣ ΑΡΤΑΣ 

Έχοντας υπόψη: 

1) Τον Ν. 653/77 «περί υποχρεώσεως των παρόδιων ιδιοκτητών για 
την διάνοιξη Εθνικών οδών κ.λπ.». 

2) Τις παρ. 9 και 10 του άρθρου 62 του Ν. 947/77 «περί οικιστικών 
περιοχών» και το Π.Δ. 999/79 καθώς και την παρ. 4 του άρθρου 9 του Ν. 
960/21.8.79 δια των οποίων τέθηκαν σε εφαρμογή νέες διατάξεις απαλ- 
λοτριώσεως με επιβάρυνση των παρόδιων ιδιοκτητών για τις περιπτώσεις 
Εθνικών οδών (νέες διανοίξεις, βελτιώσεις ή διαπλατύνσεις) των Επαρχια¬ 
κών οδών. Δημοτικών ή Κοινοτικών (νέες διανοίξεις, βελτιώσεις). 

3) Την ανάγκη καθορισμού των περιπτώσεων εφαρμογής του άρθρου 1 
του Ν. 653/77 σε οδούς που προβλέπεται εκτέλεση εργασιών βελτιώσεις ή 
διαπλατύνσεως. 

4) Το άρθρο 95 (αναγκαστικές απαλλοτριώσεις) του Ν. 1892/90 (ΦΕΚ 
101Α/31.7.90) «για τον εκσυγχρονιμσό της Δημόσιας Διοίκησης και την 
ανάπτυξη και άλλες διατάξεις». 

5) Την με αριθμ. 4152/29.11.85 απόφαση εγκρίσεως της μελέτης κα¬ 
θώς και την με αριθμ. 1904/24.6.86 απόφαση έγκρισης διόρθωσης του 
κτηματολογίου διαγράμματος και του κτηματολογικού πίνακα της 
Δ.Τ.Ϊ.Ν. Άρτας. 

6) Την αριθμ. Τ.Τ. 1298/8.5.91 απόφαση με την οποία εγκρίθηκε ο 
από 3.5.91 κτηματολογικός πίνακας, από χ.θ. 0+069,40 μέχρι 
1+282,53 όπως αυτός συντάχθηκε, ελέγχθηκε και θεωρήθηκε από την 
Δ.Τ.Ϊ.Ν. Άρτας. 

7) Την υφισταμένη κατάσταση της Επαρχιακής οδού Άρτας - Ροδαυγής 
Γεφ. Πλάκας (τμήμα Α’ από χ.θ. 0+069,40 μέχρι 1+282,53) και 

8) Το γεγονός ότι η ανωτέρω οδός πρέπει να βελτιωθεί κατά τμήματα, 
αποφασίζουμε: 

Ορίζουμε ως κατωτέρω το τμήμα της Επαρχιακής οδού Άρτας - Ροδαυ¬ 
γής - Γέφ. Πλάκας που αποτελεί χάραξη προς βελτίωση αυτής για το οποίο 
έχουν εφαρμογή οι διατάξεις του άρθρου 1 του Ν. 653/77: 

Τμήμα Α από χ.θ. 0+069,40 (ιδιοκτησία φερομένου ιδιοκτήτη Δημ. 
Ταακαλώτου) μέχρι χ.θ. 1+282,53 (ιδιοκτησία φερομένου ιδιοκτήτη 
Κων/νου Ζαγολίκη) της Επαρ. οδού Άρτας - Ροδαυγής Γέφ. Πλάκας και 
με τα εξής πλάτη: 

1) Χ.θ. 0+069,40 μέχρι 0+085,05 μέσω πλάτος απαλλοτριώσεως 17.00 μ. 


2) Χ.θ. 0+085,05 

3) Χ.θ. 0+104,75 

4) Χ.Θ. 0+191,56 

5) Χ.θ. 0+210,71 

6) Χ.θ. 0+334,80 

7) Χ.θ. 0+345,60 

8) Χ.θ. 1+264,30 

9) Χ.Θ. 1+281,30 


0+104,75 

0+191,56 

0+210,71 

0+334,80 

0+345,60 

1+264,30 

1+281,30 

1+282,53 


15,50 μ. 
17,00 μ. 

15.50 μ. 
17,00 μ. 
15,00 μ. 
17,00 μ. 

22.50 μ. 
17,00 μ. 


Η απόφαση αυτή να δημοσιευθεί στην Εφημερίδα της Κυβερνήσεως. 
Άρτα, 22 Μαΐου 1991 
Η Νομάρχης 

Α. ΓΙΑΠΡΟΪ - ΑΛΕΞΑΝΔΡΟΪ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. χ 4102 (6) 

Τροποποίηση ρυμοτομικού σχεδίου Δ. Πάτρας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1) Το Ν.Δ. της 17.7.1923 «περί σχεδίων πόλεων και κωμών του 
Κράτους (ΦΕΚ 228Α/1923) όπως μεταγενέστερα τροποποιήθηκαν 
και συμπληρώθηκαν και ειδικότερα τα άρθρα 3 και 70. 

2) Τον Α.Ν. 314/1968 (ΦΕΚ 47Α) όπως τροποποιήθτικαν και συ¬ 
μπληρώθηκαν με τα υπ’ αρ. 1018/71 Ν.Δ/γμα (ΦΕΚ 220/Α) και με 
την παρ. 3 του άρθρου 34 του Ν. 1577/85 (ΦΕΚ 219/Α). 

3) Τις διατάξεις του με αρ. 183/1986 Π.Δ/τος (ΦΕΚ 70/Α) και ει¬ 
δικότερα το άρθρο 1 παρ. 1. 

4) Την με αρ. 414/16.6.1988 γνωμοδότηση του Δημοτικού Συμ¬ 
βουλίου Δ. Πάτρας. 

5) Το με αρ. 6/1991 πρακτικό θέμα 3ον όπου η γνωμοδότηση του 
Σ.Χ.Ο.Π. Νομ. Αχαΐας. 

6) Το υπ’ αριθμ. Χ624/25.1.1991 έγγραφο του Τμήματος Πολεο¬ 
δομίας Νομαρχίας Αχαΐας προς τον Δήμο Πάτρας γιά τήρηση της νομί¬ 


μου διαδικασίας και ότι η προθεσμία του άρθρου 27 του Ν. 1065/80 
πέρασε άπρακτη, αποφασίζουμε: 

Άρθρο 1 

1. Εγκρίνεται η τροποποίηση του ρυμοτομικού σχεδίου Δ. Πάτρας 
και τροποποιούμε το Ο.Τ. 593 με τον αποχαρακτηρισμό του από τμήμα 
του που ήταν χώρος πρασίνου, δρόμος, σε δήμόσιο τμήμα, όπως αναλυ¬ 
τικά φαίνεται στο συνημμένο τοπογραφικό διάγραμμα κλίμακας 1:500 
που υπογράφεται από τον Προϊστάμενο Τμήματος Πολεοδομίας Νομ. 
Αχαΐας. 

Άρθρο 2 

2. Η παρούσα απόφαση μαζί με το τοπογραφικό διάγραμμα σε κλί¬ 
μακα 1:500 να αναρτηθεί στον πίνακα των ανακοινώσεων του τμήμα¬ 
τος Πολεοδομίας από την ημέρα δημοσίευσής της και για 15 ημέρες. 

Άρθρο 3 

3. Η ισχύς της παρούσης απόφασης αρχίζει από την ημέρα δημοσίευ¬ 
σής στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 8 Μαΐου 1991 

Ο Νομάρχης 
ΝΙΚΟΛΑΟΣ ΤΑΓΆΡΗΣ 

Αριθ. ΑΠ/ΠΜ/2577/115 (7) 

Αναστολή έκδοσης οικοδομικών αδειών στο Ο.Τ. που περικλείεται από 

τους δρόμους Πινδάρου, Αισχύλου, Κολοκοτρώνη, Παρόδου Κολο- 

κοτρώνη στο Δήμο Συκεών Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923, όπως μεταγε¬ 
νέστερα τροποποιήθηκαν και συμπληρώθηκαν και ειδικότερα τα άρθρα 
3 και 70. 

2. Τις διατάξεις του Ν. 3200/55 «Περί διοικητικής αποκέντρωσης 
όπως τροποποιήθηκαν και συμπληρώθηκαν μεταγενέστερα». 

3. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με τβ υπ’ αρ. 1018/71 Ν.Δ/γμα (ΦΕΚ 
220Α') και με την παρ. 3 του άρθρου 34 του Ν. 1577/85 (ΦΕΚ 210/ 

Α). 

4. Τις διατάξεις του υπ’ αρ. 183/1986 Π.Δ/τος (ΦΕΚ 70/Α) και 
ειδικότερα το άρθρο 1 (παρ. 1). 

5. Την αρ. Γ4δ/15883/1903/8.2.1988 απόφαση του Τπουργού 
Προεδρίας της Κυβέρνησης και Αναπλ. Τπουργού Περιβάλλοντος, Χω¬ 
ροταξίας και Δημ. Έργων. 

6. Την υπ’ αρ. 301/90 απόφαση Δ.Σ. του Δήμου Συκεών. 


7. Την υπ’ αρ. 148 πράξη της 9ης/20.2.91 Συνεδρίας με την οποία 
γνωμοδότησε το Σ.Χ.Ο.Π. Νομού Θεσ/νίκης, αποφασίζουμε: 

Άρθρο 1 

1. Εγκρίνεται η επιβολή εξάμηνης αναστολής για την έκδοση οικοδο¬ 
μικών αδειών στο Ο.Τ. που περικλείεται από τους δρόμους Πινδάρου, 
Κολοκοτρώνη, Πάροδος Κολοκοτρώνη, Αισχύλου του συνοικισμού Κο¬ 
λοκοτρώνη του Δήμου Συκεών, όπως αυτό φαίνεται να περικλείεται με 
μπλε γραμμή στο τοπογραφικό διάγραμμα 1:1000, που θεωρήθηκε 
από τον Δ/ντή Πολεοδομίας θεα/νίκης, και που συνοδεύει την απόφαση 
αυτή. 

2. Το ακριβές αντίγραφο του πρωτοτύπου διαγράμματος που την συ¬ 
νοδεύει να αναρτηθεί μετά την δημοσίευση της απόφασης αυτής στην 
Εφημερίδα της Κυβερνήσεως, στο κτίριο της Δ/νσης Πολεοδομίας, Μα- 
νουσογιαννάκη 6 όροφος για δεκαπέντε (15) συνεχείς ημέρες. 

3. Η ισχύς της αρχίζει από την κοινοποίησή της στους ενδιαφερομέ¬ 
νους σύμφωνα με τις διατάξεις του άρθρου 37 του Ν. 3200/55. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 18 Απριλίου 1991 Γ 

Ο Νομάρχης κ.α.α. 

Ν. ΠΑΡΙΤΣΗΣ 

Αριθ. 1318 (8) 

Έγκριση του ρυμοτομικού σχεδίου συμπληρωματικής διανομής του οι¬ 
κισμού Αγίου Δημητρίου Ν. Κοζάνης και τροποποίηση τμήματος 

του εγκεκριμένου σχεδίου. 

Ο ΝΟΜΑΡΧΗΣ ΚΟΖΑΝΗΣ 
Έχοντας υπόψη: 

1. Τις διατάξεις του Ν.Δ/τος της 17ης Ιουλίου 1923, όπως μεταγε¬ 
νέστερα τροποποιήθηκαν και συμπληρώθηκαν. 

2. Τις διατάξεις του Α.Ν. 314/1968 (ΦΕΚ 47/Α) όπως τροποποι¬ 
ήθηκαν και συμπληρώθηκαν με το υπ’ αρ'. 1018/71 Ν.Δ/γμα (ΦΕΚ 
220Α’) και με τον Ν. 1577/85 (ΦΕΚ 210/Α). 

3. Το Π.Δ. της 2-4/14.5.1985 (ΦΕΚ 225Δ). 

4. Το Ν. 1337/83 και ειδικότερα το άρθρο 38 παρ. 1 και 4 αυτού. 

5. Το σχέδιο Αγίου Δημητρίου που έχει κυρωθεί στις 21.11.62. 

6. Την κοινή Υπουργική απόφαση Γ4Δ/15883/1903/18.2.87 
(ΦΕΚ 142Β/15.3.88). 

7. Το Ν. 1735/87 «προσλήψεις στο Δημόσιο Τομέα κ.λπ. 22 παρ. 
7». 

8. Τις 488 και 489/91 αποφάσεις του Συμβουλίου Επικράτειας. 


9. Την υπ’ αριθμ. 2/1991 γνωμοδότηση του Κοινοτικού Συμβου¬ 
λίου Αγίου Δημητρίου. 

10. Την υπ’ αριθμ. 25/1.4.1991 γνωμοδότηση του Συμβουλίου 
ΠΕΧΩΔΕ, αποφασίζουμε: 

Εγκρίνεται το ρυμοτομικό σχέδιο συμπληρωματικής διανομής του 
Οικισμού Αγίου Δημητρίου Ν. Κοζάνης και τροποποίηση τμήματος του 
εγκεκριμένου σχεδίου του ίδιου Οικισμού και ειδικότερα στα Ο.Τ. 55, 
95, 96, 99, 100, 101, 103, 104, 106, 108 και 109 όπως φαίνεται 
στα διαγράμματα τα θεωρημένα από 20.3.91 από το Τμήμα Πολεοδο¬ 
μίας και ΠΕ της Νομαρχίας και υπογεγραμμένα από την ΕΟΔ Κοζάνης 
στις 4.3.1986, που συνοδεύουν την απόφαση αυτή και αποτελούν ανα¬ 
πόσπαστο μέρος της. 

Η παρούσα απόφαση και τα τοπογραφικά διαγράμματα που την συ¬ 
νοδεύουν (2 φύλλα σε κλίμακα 1:1000) να αναρτηθούν στο κτίριο της 
Νομαρχίας Κοζάνης Τμ. Πολεοδομίας και ΠΕ, 5ος όροφος, για 15 
ημέρες μετά την δημοσίευση του λεκτικού της απόφασης και των τοπο¬ 
γραφικών σχεδιαγραμμάτων που την συνοδεύουν στο ΦΕΚ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κοζάνη, 10 Μαΐου 1991 

Ο Αναπλ. Νομάρχης 
ΜΑΝΘΟΣ ΤΖΙΑΣΤΟΥΔΗΣ 

